ПРОТОКОЛ № 10
от заседание на Комисия по дисциплинарните производства
на Висшия съдебен съвет,
проведено на 10 март  2015 г.

Днес, 10 март 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

                        ПРЕДСЕДАТЕЛ: ВАСИЛ ПЕТРОВ
                                 ЧЛЕНОВЕ: СВЕТЛА ПЕТКОВА
                                                     ЯСЕН ТОДОРОВ
                                                     ГАЛЯ ГЕОРГИЕВА
                                                                                     ЮЛИЯ КОВАЧЕВА
                                                                                     МИХАИЛ КОЖАРЕВ
                                                                                     МИЛКА ИТОВА

          	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.02.2015 г. – 28.02.2015 г.

2. Писмо от Мирослав Марков – председател на Районен съд гр. Велики Преслав, относно искане на препис от протокол № 40 от 11.11.2014 г. на Комисия по дисциплинарните производства на ВСС.

3. Молба от Мария Велизарова Златарева – съдия в Районен съд гр. Пирдоп, във връзка със Заповед № 16/27.01.2015 г. и Заповед № 18/28.01.2015 г. на председателя на Районен съд гр. Пирдоп за образуване на дисциплинарно производство. 

4. Предложение от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ.

5. Проект на план за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

 6. Предложение за внасяне на искане за приемане на тълкувателно решение на правно основание чл. 125 от ЗСВ и чл. 126, т.1 от ЗСВ.

7.  Писмо от  Камен Иванов – председател на дисциплинарния състав по д.д. № 9/2010 г. по описа на Висшия съдебен съвет. 

По дневния ред

1.ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.02.2015 г. – 28.02.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.02.2015 г. – 28.02.2015 г.

2. ОТНОСНО: Писмо от Мирослав Марков – председател на Районен съд гр. Велики Преслав, относно искане на препис от протокол № 40 от 11.11.2014 г. на Комисия по дисциплинарните производства на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Да се изпрати на Мирослав Марков – председател на Районен съд гр. Велики Преслав препис от решение по т. 2 от протокол № 40 от 11.11.2014 г. на Комисия по дисциплинарните производства на ВСС и мотивите към решението.

3.ОТНОСНО: Молба от Мария Велизарова Златарева – съдия в Районен съд гр. Пирдоп, във връзка със Заповед № 16/27.01.2015 г. и Заповед № 18/28.01.2015 г. на председателя на Районен съд гр. Пирдоп за образуване на дисциплинарно производство. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Отлага разглеждането за следващо заседание на Комисията.
3.2. Преписката да се докладва след извършване на проверка от Галя Георгиева – член на Комисия по дисциплинарните производства.

4.ОТНОСНО: Предложение от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Отлага разглеждането на предложението от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ за следващото заседание на Комисията, което ще се проведе на 17.03.2015 г.
4.2. Възлага на Галя Георгиева - член на Комисия по дисциплинарните производства и Ясен Тодоров - член на Комисия по дисциплинарните производства, да извършат проверка по обстоятелствата изложени в раздел II, т. 2 от направеното предложение и да докладват резултатите в следващото заседание на Комисията. 
4.3. Предлага на Висшия съдебен съвет да обсъди въпроса има ли допуснато нарушение по чл. 313, ал. 3 от ЗСВ с публикуването на направеното предложение от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ на интернет страницата на Министерство на правосъдието.

5.ОТНОСНО: Проект на план за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Съгласува без бележки Проект на план за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка в частта по мярка № 1, мярка № 22, мярка № 23 и мярка № 24.
5.2. Решението да се изпрати на дирекция „Международна дейност“ на ВСС.

6.ОТНОСНО: Предложение за внасяне на искане за приемане на тълкувателно решение на правно основание чл. 125 от ЗСВ и чл. 126, т.1 от ЗСВ.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	6.1. Отлага разглеждането за следващото заседание на Комисията.

7.ОТНОСНО: Писмо от Камен Иванов – председател на дисциплинарния състав по д.д. № 9/2010 г. по описа на Висшия съдебен съвет. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Да се отговори на дисциплинарния състав по д.д. № 9/2010 г. по описа на Висшия съдебен съвет, че съгласно разпоредбите на чл. 23 от Правилника за организация на дейността на Висшия съдебен съвет и неговата администрация Комисията по дисциплинарните производства няма правомощие да определи представител по дисциплинарно производство на вносители на предложение по чл. 312, т. 4 от Закона за съдебната власт, а в случаите когато вносители на предложението са членове на предходен състав на Висш съдебен съвет – Комисията не е техен правоприемник.

10.03.2015 г.		              
                                                                   ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ